Hekla ni volkeno iliyopo kusini mwa Iceland yenye kimo cha mita 1491. Umbo la mlima ni refu: linafanana na safu yenye urefu wa kilomita 40 na kuna kasoko mbalimbali. Hekla ni volkeno hai inayojulikana kuwa ililipuka zaidi ya mara 20 tangu mnamo mwaka 1104 BK. Kutokana na milipuko hii ya mara kwa mara imeitwa pia "geti la jahanamu". Milipuko yake ilifunika mara kadhaa uso wa kisiwa cha Iceland, jumla ya majivu ya kivolkeno na fuwawe iliyotemwa na kasoko zake imekadiriwa ni km³ 5 na lava zake kuwa na kiasi cha km³ 8 katika kipindi cha miaka 1000 iliyopita. Hekla pamoja na Iceland yote iko mahali ambako mabamba ya gandunia yanakutana, ambao ni bamba la Amerika ya Kaskazini na bamba la Ulaya-Asia na hapo ni sehemu ambako mara kwa mara magma ya ndani ya dunia inatoka nje. Orodha ya milima Milima ya Ulaya Wikimedia Commons ina media kuhusu: Hekla Hekla – picture gallery from islandsmyndir.is Photo of 2000 eruption Night time photo of eruption with Aurora Latitude, longitude and depth of earthquakes near Hekla from 2000 to March 2013